钦定古今图书集成/理学汇编/学行典/第238卷 > 鲁仕能
## 钦定古今图书集成/理学汇编/学行典/第238卷 > 鲁仕能

按《岳州府志》：“鲁仕能，字时举，淳祐闲进士。从饶双峰
学，自号宝潭。为监利令，辟充沅州录事兼饷事。时吕
帅政贪酷，沅有叔讼侄隐未分金者，委仕能勘得诬
状，据事直申之。吕大怒，遣卒核所掌军饷饷，积三十
馀年，至是启之，耗五十石，责仕能偿，白于朝廷，追毁
出身文字。羁沅六年。吕死，事得白，仕能受误，与得直，
无忧喜色。”